‘El Gasico’ ปาร์ตี้ลูกหนังของชาวรัสเซีย
สวยงามต้องบอกว่าฟุตบอลโลก 2018 ที่ประเทศรัสเซีย เริ่มต้นได้อย่างสวยงามทีเดียวครับกับการเริ่มต้นที่ยิ่งกว่าฝันของชาติเจ้าภาพก่อนลงสนามไม่มีใครคิดว่ารัสเซีย ที่ผลงานในช่วงที่ผ่านมาย่ำแย่จัดจนถูกขนานนามว่าเป็นทีม รัสเซียที่เลวร้ายที่สุด ซึ่งเป็นเสียงวิจารณ์เกิดจากผลงานในเกมอุ่นเครื่องที่ไม่ชนะ 7 นัดติดต่อกันจะทำได้ขนาดนี้ไม่นับเรื่องของขุมกำลังที่ต้องบอกว่าทีมชาติชุดนี้ดูตกต่ำจากทีมชาติชุดเมื่อ 10 ปีก่อนที่เคยสร้างความฮือฮาในฟุตบอลยูโร 2008 มากแต่เมื่อถึงคราวลงสนาม ท่ามกลางสายตา 156022 คู่ในสนาม (จากผู้ชม 78011 คน) ซึ่งหนึ่งในนั้นคือ วลาดิเมียร์ ปูติน ผู้นำสูงสุดที่เข้ามาชมและเชียร์ขุนพลนักเตะทีมชาติของตัวเอง ทำให้ทีมชาติรัสเซียแปลงร่างจาก Ice Bear ในเรื่อง We Bare Bears มาเป็นพญาหมีขาวผู้น่าเกรงขามได้อย่างเหลือเชื่อแม้ว่าส่วนหนึ่งจะเป็นเพราะคู่แข่งของพวกเขา ซาอุดีอาระเบียนั้นเล่นได้ห่างไกลจากสมญา The Green Falcon หรือพญาเหยี่ยวมรกตอย่างมากก็ตามงานปาร์ตี้ใหญ่ของชาวรัสเซีย เริ่มต้นขึ้นตั้งแต่ในช่วงของการแสดงพิธีเปิด ซึ่ง ร็อบบี้ วิลเลียมส์ ที่ดูโรยราตามวัยจนจำแทบไม่ได้ว่าครั้งหนึ่งเขาคือสมาชิกของวงบอยแบนด์ Take That แต่ในเรื่องของการขับกล่อมผู้ชมในสนาม ต้องถือว่าร็อบบี้ทำหน้าที่ได้อย่างดีทีเดียวยกเว้นเพียง นิ้วปริศนา ที่กลายเป็นปัญหาและประเด็นที่พูดถึง ซึ่งอาจเป็นรอยด่างพร้อยเดียวในการแสดงของเขาในครั้งนี้อีกคนที่สร้างรอยยิ้มให้แก่แฟนฟุตบอลทั่วโลกคือ โอ ฟีโนเมโน โรนัลโดต้นตำรับ อดีตนักฟุตบอลที่เก่งที่สุดในโลก และเป็นหนึ่งในนักเตะวันวานที่แฟนฟุตบอลรักมากที่สุดโรนัลโดในชุดเสื้อ Russia 2018 มาพร้อมกับลูกฟุตบอล ซึ่งไม่กี่เดือนก่อนหน้านี้ได้มีโอกาสเดินทางไปยังสถานีอวกาศ และเพิ่งจะเดินทางกลับมาถึงโลกเมื่อช่วงต้นเดือนที่ผ่านมาด้วยความเกรียงไกรในอดีตทำให้นักเตะที่เก่งที่สุดในโลกเหมือนจะได้รับเกียรติให้เป็นคน เขี่ยบอล เริ่มฟุตบอลโลกครั้งนี้แต่โรนัลโดขอเลือกที่จะให้เด็กน้อยมาเป็นผู้ที่เขี่ยบอลให้แก่ ซาบิวากา ตัวแทนที่ชาวรัสเซียเลือกให้เป็นทูตลูกหนังของพวกเขาในฟุตบอลโลกครั้งนี้และนั่นคือวินาทีที่เกมฟุตบอลโลกได้เริ่มต้นขึ้นอย่างเป็นทางการสำหรับเกมในสนาม ซึ่งได้รับการขนานนามแบบขำๆ ว่าเป็นเกม El Gasico เนื่องจากทั้งรัสเซียและซาอุดีอาระเบีย เป็น 2 ชาติที่มีน้ำมันรวมกันเท่ากับ 1 ใน 4 ของน้ำมันที่มีทั้งโลก ทุกอย่างก็ดูราบรื่นและเป็นใจให้แก่ฝ่ายรัสเซียไปหมดทีมของ สตานิสลาฟ เชอร์เชซอฟ ใช้เวลาแค่ 12 นาทีในการ ปลุกความหวัง ขึ้น จากลูกโหม่งของ ยูริ กาซินสกี ที่สลัดตัวประกบก่อนใช้ศีรษะส่งบอลเข้าไปตุงตาข่ายพวกเขาอาจขวัญเสียบ้างเมื่อ อลัน ซาโกเยฟ มิดฟิลด์คนสำคัญเกิดบาดเจ็บขึ้นมา และตามรายงานล่าสุดอาจหมดสิทธิ์ลงเล่นตลอดรายการจากอาการบาดเจ็บที่กล้ามเนื้อด้านหลังโคนขา แต่รัสเซียก็ไม่ได้หยุดดาหน้าเข้าถล่มคู่ต่อสู้แต่อย่างใดเดนิส เชรีเชฟ บวกสกอร์เพิ่มได้ก่อนหมดครึ่งแรก 2 นาที ซึ่งแทบเป็นการฝังทีมสิงห์ทะเลทรายที่ดูอ่อนแอ ปวกเปียก และไร้พิษสงอย่างสิ้นเชิงช่วงเวลา 45 นาทีที่เหลือในครึ่งหลัง จึงเป็นเหมือนหนังซูเปอร์ฮีโร่ตระกูล 5 สี ที่ตอนจบไม่มีวันเปลี่ยนแปลงพระเอกย่อมชนะผู้ร้าย และในวันนี้ รัสเซีย คือพระเอกโดยเฉพาะไอ้หนุ่มผู้กลายเป็นความหวังใหม่ของคนทั้งชาติเพียงชั่วข้ามคืนอย่าง อเล็กซานเดอร์ โกโลวิน ซึ่งนอกจากจะเล่นได้อย่างยอดเยี่ยมตลอดทั้งเกม เปิดบอลให้เพื่อนทำได้ 2 ประตู แล้วยังปิดท้ายด้วยการสังหารลูกฟรีคิกที่แม่นยำจนเหลือเชื่อได้อดคิดถึง รัสปูติน อดีตพ่อมดผู้ยิ่งใหญ่ขึ้นมาไม่ได้แต่ โกโลวิน ไม่ได้เล่นดีคนเดียว ยังมี เดนิส เชรีเชฟ ตัวสำรองที่ลงมาแทนซาโกเยฟ และเป็นผู้ทำ 2 ประตู (โดยเฉพาะประตูที่ 2 ของเขาที่สามารถส่งเข้าประกวดได้เลย) ก็เป็นหัวใจในเกมรุกฝั่งซ้ายที่ต้องปรบมือให้ด้วยหากสิ่งที่ ปูติน บอกต่อ เชอร์เชซอฟ และลูกทีมของเขามีเพียง จงเล่นอย่างมีเกียรติ แสดงให้เห็นถึงฟุตบอลสมัยใหม่ที่น่าสนใจ และสู้จนถึงที่สุดสิ่งนั้น (หรือคำสั่งนั้น) ได้ถูกตอบสนองแล้วสำหรับชาติที่ลงทุนลงแรงมหาศาลเพื่อให้ได้เป็นเจ้าภาพฟุตบอลโลก ชาติที่ไม่มีใครเชื่อว่าจะเป็นเจ้าภาพที่ดีได้ ชาติที่ถูกตั้งเครื่องหมายคำถามมากมายจนตอบไม่หมดวันนี้ทุกอย่างที่ทำไป ไม่สูญเปล่าแล้วรัสเซียไม่เพียงแค่ชนะในเกม แต่ยังชนะใจคนทั้งชาติ และเป็นการ เปิดประตู ต้อนรับแฟนฟุตบอลทั่วโลกด้วยรอยยิ้มเย็นๆ ในแบบรัสเซีย แต่อบอุ่นในทีเหมือนวอดก้าที่ร้อนในท้องสำหรับฟุตบอลโลกไม่ต่างกัน มันคือการเริ่มต้นงานปาร์ตี้ที่งดงาม และน่าจะทำให้ฟุตบอลโลกครั้งนี้คึกคักขึ้นไปตลอดเดือนนับจากวันนี้ครับ Ваше здоровьеชนแก้วPhoto:Reuters
ก่อนลงสนามไม่มีใครคิดว่า รัสเซีย ที่ย่ำแย่จัดจนถูกขนานนามว่าเป็นทีม รัสเซียที่เลวร้ายที่สุด จะทำได้ขนาดนี้เกมในสนาม ได้รับการขนานนามแบบขำๆ ว่าเป็นเกม El Gasico เนื่องจากทั้ง รัสเซียและซาอุดีอาระเบีย เป็น 2 ชาติที่มีน้ำมันรวมกันเท่ากับ 1 ใน 4 ของน้ำมันที่มีทั้งโลกโกโลวิน ไม่ได้เล่นดีคนเดียว ยังมี เดนิส เชรีเชฟ ตัวสำรองที่ลงมาแทนซาโกเยฟ ก็เป็นหัวใจในเกมรุกฝั่งซ้ายที่ต้องปรบมือให้ด้วยรัสเซียไม่เพียงแค่ชนะในเกม แต่ยังชนะใจคนทั้งชาติ และเป็นการ เปิดประตู ต้อนรับแฟนฟุตบอลทั่วโลกด้วยรอยยิ้มเย็นๆ ในแบบรัสเซีย แต่อบอุ่นเหมือนวอดก้าที่ร้อนในท้อง